વોશિંગ્ટન: જો આ મજાક હતી તો કોઈએ ખડખડાટ હાસ્ય કર્યું નહીં. ડોનાલ્ડ ટ્રમ્પ પોતાની આ ટિપ્પણીથી વધુ એક વાર વિવાદમાં ઘેરાયા છે એમાંય ડોનાલ્ડ ટ્રમ્પે ડેમોક્રેટિક પક્ષનાં રાષ્ટ્રપ્રમુખપદ માટેનાં ઉમેદવાર હિલેરી ક્લિન્ટન માટે એક ટિપ્પણી કરીને હદ કરી નાખી છે. ડોનાલ્ડ ટ્રમ્પે જણાવ્યું છે કે જો હિલેરી ક્લિન્ટન રાષ્ટ્રપ્રમુખ તરીકે ચૂંટાઈ જશે તો તેમને સુપ્રીમ કોર્ટમાં ઉદાર જજની નિમણૂક કરતાં રોકવાનો એકમાત્ર રસ્તો તેમને ગોળી મારવાનો જ રહેશે.